Tallinna Puhkekodu

Tallinna Puhkekodu oli aastatel 1925–1940 Tallinnas tegutsenud spordiselts.

Tallinna Puhkekodu spordiselts asutati 1925. aastal. Spordiseltsil oli oma jalgpallimeeskond, korvpallimeeskond ja korvpallinaiskond, kuid seltsis harrastati ka kergejõustikku, raskejõustikku ja veeremängu.

Tallinna Puhkekodu jalgpallimeeskonna treener aastatel 1933–1938 oli Albert Vollrat.Eesti spordi biograafiline leksikon. Albert Vollrat Meeskond võitis Eesti meistrivõistlustel 1932. aastal 2. koha, 1934. ja 1936. aastal 3. koha. Tallinna Puhkekodu jalgpallimeeskonnas mängisid muuhulgas Elmar Tepp (aastatel 1935–1938)Eesti spordi biograafiline leksikon. Elmar Leonhard Tepp, Ferdinand Murr (aastatel 1932–1937)Eesti spordi biograafiline leksikon. Ferdinand Murr, Roman Mõtlik, Rudolf Härmates ja väravavaht Edmund Karp (aastatel 1932–1938)Eesti spordi biograafiline leksikon. Edmund Karp, kes erinevatel aegadel olid ka Eesti jalgpallikoondise liikmed.

Tallinna Puhkekodu korvpallimeeskond võitis Eesti meistrivõistlustel 1935/1936. aastal 3. koha.Sport24.ee 11. Eesti meeste meistrivõistlused korvpallis Ka Tallinna Puhkekodu korvpallinaiskond osales Eesti meistrivõistlustel 1935/1936. aastal, kuid jäi nelja osalenud naiskonna seas viimaseks.Sport24.ee 10. Eesti naiste meistrivõistlused korvpallis

Aastatel 1937–1938 esindasid kergejõustikuvõistlustel Tallinna Puhkekodu spordiseltsi jooksjad Erich Veetõusme ja Hugo Tarto.Eesti spordi biograafiline leksikon. Erich VeetõusmeUus Eesti Narva uudised, 6. september 1937Sakala, 17. juuni 1938

Viited

Välislingid
Tallinna "Puhkekodu" jalgpallimeeskond. Eesti Spordi- ja Olümpiamuuseumi fotokogu

Kategooria:Eesti endised jalgpalliklubid
Kategooria:Eesti spordiajalugu